31985R2688
L 255/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2688/85 НА КОМИСИЯТА
от 25 септември 1985 година
за четвърто изменение на Регламент (ЕИО) № 32/82 относно определяне на условията за предоставяне на специални възстановявания при износ в сектора на говеждото и телешкото месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Акта за присъединяване на Гърция, и по-специално член 18, параграф 6 от него,
като има предвид, че Регламент (ЕИО) № 32/82 на Комисията (2), последно изменен с Регламент (ЕИО) № 631/85 (3), определя условията за предоставяне на специални възстановявания при износ на говеждо и телешко месо; като има предвид, че член 3 от горепосочения регламент предвижда идентификацията на продуктите да се извършва в кланицата; като има предвид, че в случаите, когато определен цял или половин кланичен труп е бил вече идентифициран съгласно разпоредбите на горепосочения регламент, е възможно да се идентифицират четвъртинките, които са добити от този цял или половин кланичен труп в място, различно от кланицата; като има предвид, че e необходимо тази възможност да бъде включена в горепосочения регламент;
като има предвид, че предвидените мерки в настоящия регламент са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Към член 3 от Регламент (ЕИО) № 32/82 се добавя следният параграф:
„Когато целите или половинките кланични трупове са разфасовани на предни и задни четвъртинки извън кланицата, органът, посочен в член 2, параграф 2, може да замени посочения по-горе сертификат, издаден относно целите или половинките кланични трупове, със сертификати относно четвъртинките, при положение че са изпълнени всички други условия относно тяхното издаване.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 септември 1985 година.